# Εθνική Ελλάδος (ποδόσφαιρο ανδρών)

### Από τη Βικιπαίδεια, την ελεύθερη εγκυκλοπαίδεια

Εθνική Ελλάδος

Ως Εθνική Ελλάδος του ποδοσφαίρου ανδρών αναφέρεται το εκάστοτε αντιπροσωπευτικό συγκρότημα της Ελλάδας σε διεθνείς ποδοσφαιρικές διοργανώσεις και μεμονωμένους αγώνες.

## [Επεξεργασία] Ιστορία

Η Ελληνική Ομοσπονδία Ποδοσφαίρου ιδρύθηκε το 1926, με κοινή απόφαση των τριών μεγάλων Ενώσεων της χώρας (Αθήνας, Πειραιά, Θεσσαλονίκης).

Η ίδρυσή της σηματοδότησε την οργάνωση του ελληνικού ποδοσφαίρου σύμφωνα με τα διεθνή πρότυπα.

Το 1927 η Ελληνική Ομοσπονδία Ποδοσφαίρου γίνεται μέλος της FIFA.

Το 1954 η Ελληνική Ομοσπονδία Ποδοσφαίρου αποτελεί ένα από τα πρώτα μέλη της UEFA.

## [Επεξεργασία] Ευρωπαϊκό Πρωτάθλημα 1980 (Κύπελλο Εθνών Ευρώπης)

Το 1980 η Εθνική Ελλάδος είχε την πρώτη σημαντική επιτυχία της η οποία ήταν η πρόκριση και συμμετοχή στα τελικά του Πρωταθλήματος Ευρώπης στην Ιταλία.

Η ομάδα του 1980 ήταν μια ίσως από τις πιο ταλαντούχες και χαρισματικές που έχει παρουσιάσει η Εθνική Ελλάδος, με ποδοσφαιριστές ηγέτες στις ομάδες τους που άφησαν εποχή στο ελληνικό ποδόσφαιρο όπως οι Κούδας, Μαύρος, Αναστόπουλος, Γαλάκος, Κούης, Κυράστας, Καψής και πολλοί άλλους, όμως η απειρία και το εξαιρετικά υψηλό επίπεδο των αντιπάλων την εποχή εκείνη εμπόδισαν την ομάδα αυτή να κάνει την υπέρβαση που παρ΄όλα αυτά ήταν μέσα στις δυνατότητές της.

Η Ελλάδα παρότι κέρδισε τις εντυπώσεις δεν κατάφερε να διακριθεί. Θετικό μπορεί να θεωρηθεί και το ισόπαλο αποτέλεσμα με τη μετέπειτα τροπαιούχο Δ. Γερμανία.

Τα αποτελέσματα ήταν τα εξής:

- Ελλάδα - Ολλανδία 0-1: Kist 65(pen) (Νάπολι, 11/06/1980, θεατές 15.000)
- Ελλάδα - Τσεχοσλοβακία 1-3: Αναστόπουλος 14 - Panenka 6, Vνzek 26, Nehoda 63 (Ρώμη, 14/06/1980, θεατές 7.614)
- Ελλάδα - Δ. Γερμανία 0-0 Τορίνο, 17/06/1980, θεατές 16.000)

Η Εθνική Ελλάδος το 1980
Νο | Όνομα | Θέση | Ημερ. Γέννησης | Ομάδα
1 | Βασίλης Κωνσταντίνου | Τερματοφύλακας | 1947 | Παναθηναϊκός
2 | Γιάννης Κυράστας | Αμυντικός | 25/10/1952 | Ολυμπιακός
3 | Κώστας Ιωσηφίδης | Αμυντικός | 14/1/1952 | ΠΑΟΚ
4 | Άνθιμος Καψής | Αμυντικός | 1950 | Παναθηναϊκός
5 | Γιώργος Φοιρός | Αμυντικός | 8/11/1953 | Αρης
6 | Σπύρος Λιβαθηνός | Μέσος | 8/1/1955 | Παναθηναϊκός
7 | Χρήστος Τερζανίδης | Μέσος | 13/2/1945 | Παναθηναϊκός
8 | Τάκης Νικολούδης | Μέσος | 1951 | Ολυμπιακός
9 | Χρήστος Αρδίζογλου | Επιθετικός | 1952 | ΑΕΚ
10 | Μάικ Γαλάκος | Επιθετικός | 23/11/1951 | Ολυμπιακός
11 | Γιάννης Δαμανάκης | Μέσος | 1952 | ΠΑΟΚ
12 | Γιάννης Γούναρης | Αμυντικός | 1952 | ΠΑΟΚ
13 | Μπάμπης Ξανθόπουλος | Επιθετικός | 29/8/1956 | Ηρακλής
14 | Γιώργος Κούδας | Μέσος | 23/11/1946 | ΠΑΟΚ
15 | Θωμάς Μαύρος | Επιθετικός | 31/5/1954 | ΑΕΚ
16 | Ντίνος Κούης | Μέσος | 23/11/1955 | Άρης
17 | Πέτρος Ραβούσης | Αμυντικός | 1954 | ΑΕΚ
18 | Λάκης Νικολάου | Αμυντικός | 1949 | ΑΕΚ
19 | Γιώργος Κωστίκος | Επιθετικός | 26/4/1958 | ΠΑΟΚ
20 | Νίκος Αναστόπουλος | Επιθετικός | 22/1/1958 | Πανιώνιος
21 | Λευτέρης Πουπάκης | Τερματοφύλακας | 28/12/1945 | ΟΦΗ
22 | Στέλιος Παπαφλωράτος | Τερματοφύλακας | 27/1/1954 | Άρης
C | Αλκέτας Παναγούλιας | Προπονητής | 30/5/1934 | Εθνική Ελλάδος

## [Επεξεργασία] Μουντιάλ 1994

Το 1994 η Εθνική Ελλάδος συμμετείχε στο Παγκόσμιο Κύπελλο της Αμερικής.

Το αποτελέσματα ήταν απογοητευτικά και προκάλεσαν ασχημα σχόλια για την τότε ομάδα. Δεν πρέπει όμως να παραβλέψει κανείς ότι οι αντίπαλοι ήταν ορισμένες από τις πιο ισχυρές και φορμαρισμένες ομάδες της διοργάνωσης. Η Αργεντινή είχε στη σύνθεσή της το μεγάλο Ντιέγκο Μαραντόνα πριν τιμωρηθεί και ήταν ασταμάτητη έως τότε, η Βουλγαρία κατέκτησε την 4η θέση του τουρνουά και η Νιγηρία ήταν η μεγάλη έκπληξη.

- Ελλάδα - Αργεντινή 0-4 : Γκάμπριελ Μπατιστούτα 2,45,90, Ντιέγκο Μαραντόνα 60, Βοστώνη (54,456 θεατές)
- Ελλάδα - Βουλγαρία 0-4 : Χρίστο Στόιτσκοφ 5 πεν., 55 πεν., 66 Ιορντάν Λέτσκωφ 66, Ντάνιελ Μποριμιροφ 90, Σικάγο (63,160 θεατές)
- Ελλάδα - Νιγηρία 0-2 : Φίνιντι Τζορτζ 45, Ντανιέλ Αμοκάτσι 90, Βοστώνη (53,001 θεατές)

Εθνική Ελλάδος 1994
Νο | Όνομα | Θέση | Ημερ. Γέννησης | Ομάδα
1 | Αντώνης Μήνου | Τερματοφύλακας | 4/5/1958 | Απόλλων Αθηνών
2 | Στράτος Αποστολάκης | Αμυντικός | 11/5/1964 | Παναθηναϊκός
3 | Θανάσης Κολιτσιδάκης | Αμυντικός | 10/11/1966 | Παναθηναϊκός
4 | Στέλιος Μανωλάς | Αμυντικός | 13/7/1961 | ΑΕΚ
5 | Γιάννης Καλιτζάκης | Αμυντικός | 17/2/1966 | Παναθηναϊκός
6 | Γιώτης Τσαλουχίδης | Μέσος | 30/3/1963 | Ολυμπιακός
7 | Δημήτρης Σαραβάκος | Επιθετικός | 26/7/1961 | Παναθηναϊκός
8 | Νίκος Νιόπλιας | Μέσος | 17/1/1965 | Παναθηναϊκός
9 | Νίκος Μαχλάς | Επιθετικός | 16/6/1973 | ΟΦΗ
10 | Τάσος Μητρόπουλος | Μέσος | 23/8/1957 | ΑΕΚ
11 | Νίκος Τσιαντάκης | Μέσος | 20/10/1963 | Ολυμπιακός
12 | Σπύρος Μαραγκός | Μέσος | 20/2/1967 | Παναθηναϊκός
13 | Βάιος Καραγιάννης | Αμυντικός | 25/6/1968 | ΑΕΚ
14 | Βασίλης Δημητριάδης | Επιθετικός | 1/2/1966 | ΑΕΚ
15 | Χρήστος Καρκαμάνης | Τερματοφύλακας | 22/11/1969 | Άρης
16 | Αλέξης Αλεξούδης | Επιθετικός | 20/6/1972 | ΟΦΗ
17 | Μηνάς Χατζίδης | Μέσος | 4/7/1966 | Ολυμπιακός
18 | Κούλης Καραταΐδης | Αμυντικός | 4/7/1965 | Ολυμπιακός
19 | Σάββας Κωφίδης | Μέσος | 21/5/1961 | Άρης
20 | Ηλίας Ατματζίδης | Τερματοφύλακας | 24/4/1969 | ΑΕΚ
21 | Αλέκος Αλεξανδρής | Επιθετικός | 21/10/1968 | Ολυμπιακός
22 | Αλέξης Αλεξίου | Αμυντικός | 8/9/1968 | ΠΑΟΚ
C | Αλκέτας Παναγούλιας | Προπονητής | 30/5/1934 | Εθνική Ελλάδος

## [Επεξεργασία] Ευρωπαϊκό Πρωτάθλημα 2004

Η τελετή έναρξης πριν τον αγώνα Πορτογαλία-Ελλάδα
Το πρωτοσέλιδο της εφημερίδας Φως των σπορ, την επομένη της κατάκτησης του Ευρωπαϊκού πραωταθλήματος 2004 από την Ελλάδα

Η κορυφαία στιγμή στην ιστορία της Εθνική Ελλάδος ήρθε το 2004 όταν κατέκτησε Ευρωπαϊκό Πρωτάθλημα στη Λισαβώνα της Πορτογαλίας.

Η ελληνική ομάδα έκανε εκπληκτικές εμφανίσεις και παίζοντας άριστη άμυνα, αγωνίστηκε απέναντι στα μεγάλα φαβορί της διοργάνωσης και κατέκτησε το τρόπαιο αφήνοντας άφωνους όλους τους ποδοσφαιρόφιλους.

Στον πρώτο αγώνα με την Πορτογαλία η Ελλάδα αιφνιδίασε τους πάντες σκοράροντας με γκολ του Γ. Καραγκούνη μόλις στο 6 λεπτό. Ο Μπασινάς με πέναλτι που κέρδισε ο Γ. Σεϊταρίδης διπλασίασε τα γκολ, αφήνοντας την Πορτογαλία μόνο να μειώσει σε 2-1 λίγο πριν τη λήξη με τον Κ. Ρονάλντο.

Στο δεύτερο αγώνα οι Ισπανοί πίστεψαν ότι το γκολ του Μοριέντες ήταν αρκετό για τη νίκη, η σέντρα ακριβείας όμως του Β. Τσιάρτα στον Άγγελο Χαριστέα έδωσε το βαθμό της ισοπαλίας στην Ελλάδα.

Η μοναδική ήττα για την Ελλάδα ήρθε από τη Ρωσία όμως το εκπληκτικό γκολ του Ζήση Βρύζα έδωσε την πρόκριση.

Επόμενη αντίπαλος ήταν η κάτοχος του τροπαίου εθνική Γαλλίας. Ο Θοδωρής Ζαγοράκης με μια εντυπωσιακή ενέργεια τροφοδοτεί τον Άγγελο Χαριστέα και αυτός με κεφαλιά στέλνει την Ελλάδα στους 4 και τον κόσμο στους δρόμους για να πανηγυρίσει.

Ούτε η ισχυρή ομάδα της Τσεχίας μπόρεσε να σταματήσει την Ελλάδα. Στο τελευταίο λεπτό του πρώτου ημιχρόνου της παράτασης ο Βασίλης Τσιάρτας εκτελεί κόρνερ και ο Τραϊανός Δέλλας σκοράρει με κεφαλιά στέλνει την Ελλάδα στον τελικό προκαλώντας τον ενθουσιασμό σε όλους τους Έλληνες.

Στον τελικό όλοι Έλληνες τραγουδούσαν ζητώντας από τους διεθνής να σηκώσουν το τρόπαιο και αυτό έγινε μετά από το κόρνερ που εκτέλεσε ο Άγγελος Μπασινάς ο Άγγελος Χαριστέας εκτέλεσε με κεφαλιά την Πορτογαλία που δεν μπόρεσε ποτέ να αντιδράσει. Οι σκηνές των πανηγυρισμών που ακολούθησαν από τους Έλληνες σε όλο τον κόσμο δεν έχουν προηγούμενο, η Ελλάδα ήταν στην κορυφή της Ευρώπης.

Η κατάκτηση του τροπαίου από την Ελλάδα θεωρείται μια από τις μεγαλύτερες εκπλήξεις όλων των εποχών στον ομαδικό αθλητισμό.

- Ελλάδα - Πορτογαλία 2-1
- Ελλάδα - Ισπανία 1-1
- Ελλάδα - Ρωσία 1-2
- Ελλάδα - Γαλλία 1-0
- Ελλάδα - Τσεχία 1-0
- Ελλάδα - Πορτογαλία 1-0

Οι Πρωταθλητές Ευρώπης 2004
Νο | Όνομα | Θέση | Ημ. Γέννησης | Ομάδα
1 | Αντώνης Νικοπολίδης | Τερματοφύλακας | 13/1/1971 | Παναθηναϊκός
2 | Γιούρκας Σεϊταρίδης | Αμυντικός | 4/6/1981 | Παναθηναϊκός
3 | Στέλιος Βενετίδης | Αμυντικός | 19/11/1976 | Ολυμπιακός
4 | Νίκος Νταμπίζας | Αμυντικός | 3/8/1973 | Λέστερ
5 | Τραϊανός Δέλλας | Αμυντικός | 31/1/1976 | Ρόμα
6 | Άγγελος Μπασινάς | Μέσος | 3/1/1976 | Παναθηναϊκός
7 | Θοδωρής Ζαγοράκης | Μέσος | 27/10/1971 | ΠΑΟΚ
8 | Στέλιος Γιαννακόπουλος | Μέσος | 12/7/1974 | Μπόλτον
9 | Άγγελος Χαριστέας | Επιθετικός | 9/2/1980 | Βέρντερ Βρέμης
10 | Βασίλης Τσιάρτας | Μέσος | 12/11/1972 | ΑΕΚ
11 | Ντέμης Νικολαΐδης | Επιθετικός | 17/9/1973 | Ατλέτικο Μαδρίτης
12 | Κώστας Χαλκιάς | Τερματοφύλακας | 30/5/1974 | Παναθηναϊκός
13 | Φάνης Κατεργιανάκης | Τερματοφύλακας | 16/2/1974 | Ολυμπιακός
14 | Τάκης Φύσσας | Αμυντικός | 12/6/1973 | Μπενφίκα
15 | Ζήσης Βρύζας | Επιθετικός | 9/11/1973 | Φιορεντίνα
16 | Παντελής Καφές | Μέσος | 24/6/1978 | Ολυμπιακός
17 | Γιώργος Γεωργιάδης | Μέσος | 8/3/1972 | Ολυμπιακός
18 | Γιάννης Γκούμας | Αμυντικός | 24/5/1975 | Παναθηναϊκός
19 | Μιχάλης Καψής | Αμυντικός | 18/10/1973 | ΑΕΚ
20 | Γιώργος Καραγκούνης | Μέσος | 6/3/1977 | Ίντερ Μιλάνου
21 | Κώστας Κατσουράνης | Μέσος | 26/6/1979 | ΑΕΚ
22 | Δημήτρης Παπαδόπουλος | Επιθετικός | 20/9/1981 | Παναθηναϊκός
23 | Βασίλης Λάκης | Μέσος | 10/9/1976 | ΑΕΚ
C | Όττο Ρεχάγκελ | Προπονητής | 9/8/1938 | Εθνική Ελλάδος

## [Επεξεργασία] Κύπελλο Συνομοσπονδιών 2005

Το 2005 η Εθνική Ελλάδος συμμετείχε στη μεγάλη πρόβα του μουντιάλ το Κύπελλο Συνομοσπονδιών της Γερμανίας.

Με εξαίρεση τον αγώνα με την πιο φορμαρισμένη ομάδα του κόσμου εκείνη την εποχή Βραζιλία η Εθνική Ελλάδος είχε μια αξιοπρεπή παρουσία στο τουρνουά καθώς θα μπορούσε να αποφύγει και την ήττα από την Ιαπωνία.

- Ελλάδα - Βραζιλία 0-3
- Ελλάδα - Ιαπωνία 0-1
- Ελλάδα - Μεξικό 0-0

## [Επεξεργασία] Γήπεδο

Έδρα της Εθνικής Ελλάδος είναι το Στάδιο Καραϊσκάκη.

## [Επεξεργασία] Στατιστικά

- Πρώτος σκόρερ της Εθνικής Ελλάδος είναι ο Νίκος Αναστόπουλος με 29 γκολ το διάστημμα 1977-1988.

- Πρώτος σε συμμετοχές είναι ο Θοδωρής Ζαγοράκης με 119 το διάστημμα 1994-2006.

- Ο Όττο Ρεχάγκελ έχει καθοδηγήσει την Εθνική Ελλάδος για το μεγαλύτερο συνεχόμενο διάστημμα απο τις 5/9/2001 έως σήμερα και είναι πρώτος σε αριθμό νικών.

## [Επεξεργασία] Εξωτερικές συνδέσεις

- Η σημερινή σύνθεση της Εθνικής Ελλάδος
- Iστορία, αποτελέσματα, στατιστικά της Εθνικής Ελλάδος
- Αρχείο αποτελεσμάτων από το 1929
- Αρχείο συμμετοχών και σκόρερ
- Αρχείο προπονητών
- Η έδρα της Εθνικής Ελλάδος
- Το πρώτο και καλύτερο club της Εθνικής στο Pathfinder

Ανακτήθηκε από "http://el.wikipedia.org../../../%CE%B5/%CE%B8/%CE%BD/%CE%95%CE%B8%CE%BD%CE%B9%CE%BA%CE%AE_%CE%95%CE%BB%CE%BB%CE%AC%CE%B4%CE%BF%CF%82_%28%CF%80%CE%BF%CE%B4%CF%8C%CF%83%CF%86%CE%B1%CE%B9%CF%81%CE%BF_%CE%B1%CE%BD%CE%B4%CF%81%CF%8E%CE%BD%29_06fc.html"

Κατηγορίες: Ελληνικό ποδόσφαιρο | Εθνική Ελλάδος | Εθνικές ομάδες ποδοσφαίρου ανδρών

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- العربية
- Deutsch
- English
- Español
- Eesti
- Suomi
- Français
- עברית
- Magyar
- Italiano
- 日本語
- 한국어
- Lietuvių
- Latviešu
- Malti
- Nederlands
- ‪Norsk (bokmål)‬
- Polski
- Português
- Shqip
- Svenska
- Türkçe
- Українська
- 中文